**KRITERIJI PRAĆENJA,VREDNOVANJA I OCJENJIVANJA U NASTAVI**

**KATOLIČKOG VJERONAUKA**

|  |  |
| --- | --- |
| **ELEMENTI OCJENJIVANJA** | |
| ZNANJE:   * usvojenost programskih sadržaja na obrazovnoj, funkcionalnoj i odgojnoj razini * usmeno i pismeno | STVARALAČKO IZRAŽAVANJE:   * usmeno izražavanje * pismeno izražavanje * likovno izražavanje * glazbeno izražavanje * scensko izražavanje |
| ZALAGANJE:   * aktivnost na satu * odnos prema domaćoj zadaći * odnos prema priboru * marljivost kod postavljenih zadataka * uključenost u izvanškolske aktivnosti | KULTURA MEĐUSOBNOG KOMUNICIRANJA:   * kultura prema svim sudionicima susreta * odnos prema kršćanskim vrednotama |

|  |  |
| --- | --- |
| ZNANJE | |
| OCJENA | OPISNO PRAĆENJE/KRITERIJI ELEMENTA |
| nedovoljan | Učenik ne usvaja ključne pojmove. Ne može sadržaj povezati sa svakidašnjim životom. Nastavni sadržaj ne može izložiti ni djelomično. Ne može interpretirati biblijski tekst ni uz pomoć vjeroučitelja. |
| dovoljan | Učenik teško usvaja ključne pojmove. Usvojeno veoma teško povezuje sa svakidašnjim životom. Čak i uz pomoć vjeroučitelja nepotpuno izlaže nastavni sadržaj. Biblijski tekst interpretira bez detalja i nepotpuno uz pomoć vjeroučitelja. Uspjeh postiže uz jako puno uloženog truda. |
| dobar | Učenik usvaja ključne pojmove uz pomoć vjeroučitelja. Usvojeno teže povezuje sa svakidašnjim životom. Pomoću potpitanja izlaže nastavni sadržaj. Biblijski tekst interpretira uz pomoć vjeroučitelja, ali bez puno detalja. Vidljivo napreduje, potrebno je nastaviti. Uz više ustrajnog i samostalnog rada mogao bi postići i bolje rezultate. |
| vrlo dobar | Učenik uz asocijacije vjeroučitelja usvaja ključne pojmove. Usvojeno povezuje sa svakidašnjim životom uz vjeroučiteljev primjer. Uz podršku vjeroučitelja izlaže nastavni sadržaj. Biblijski tekst interpretira uz pomoć i s dosta detalja. Ima sposobnost doživljavanja i spoznavanja otajstva i nauka Crkve. |
| odličan | Učenik izvrsno usvaja ključne pojmove. Usvojeno dobro povezuje sa svakidašnjim životom. Sigurno i potpuno izlaže nastavni sadržaj. Biblijski tekst interpretira s lakoćom i opisuje ga s puno detalja. Ističe se u znanju i sposobnostima. Ima sposobnosti dubljega doživljavanja i spoznavanja otajstava i nauka Crkve. Posjeduje izrazite sposobnosti u interpretaciji biblijskoga teksta. Usvojene nastavne sadržaje iznosi logički i s razumijevanjem. Nastavne sadržaje, posebno biblijske, izlaže s puno detalja. |

|  |  |
| --- | --- |
| STVARALAČKO IZRAŽAVANJE | |
| OCJENA | OPISNO PRAĆENJE/KRITERIJI ELEMENTA |
| nedovoljan | Učenik se ne ističe ni u jednom obliku stvaralačkog izražavanja. Ne pokazuje motiviranost ni kreativnost u bilo kojem obliku stvaralačkog izražavanja. Nije uspješan ni u grupnom ni u samostalnom izražavanju. Ne iznosi detalje. Odbija sudjelovati u svakom obliku stvaralačkoga izražavanja. |
| dovoljan | Učenik ne pokazuje kreativnost, ali se trudi u svakom obliku stvaralačkog izražavanja. Ponekad je uspješan u grupnom izražavanju. Ne pridaje važnost detaljima. Odbija sudjelovati u nekim oblicima stvaralačkog izražavanja. |
| dobar | Učenik s radošću pristupa svakom obliku stvaralačkog izražavanja premda mu nedostaje kreativnosti. Uspješan je u grupnom izražavanju kada ga ostali članovi višestruko motiviraju. Ponekad istakne detalje. |
| vrlo dobar | Učeniku ponekad nedostaje kreativnosti za određeni oblik izražavanja. Uspješan je u samostalnom ili grupnom izražavanju. Poneki radovi su bogatiji detaljima. Uglavnom se izražava gramatički pravilnim i razumljivim rečenicama, solidno se služi religioznim rječnikom, ima solidnu sposobnost komunikacije vjerskih sadržaja i koreliranja naučenoga. |
| odličan | Učenik se ističe u svim oblicima stvaralačkog izražavanja. Iznimno je uspješan i kreativan u određenom izražavanju. Jednako je uspješan u samostalnom, ali i u grupnom izražavanju. Svaki rad bogat je detaljima. Učenik je vrlo uspješan u interpretativnom čitanju biblijskih i drugih književno-umjetničkih tekstova. Ističe se u scenskom prikazivanju biblijskih tekstova. U usmenom izražavanju otkriva se sposobnost zamišljanja, asociranja i logičkoga povezivanja sadržaja. Učenik je uspješan i kreativan u simboličkom izražavanju. Posjeduje osjetljivost i otvorenost za transcendentno. Ističe se po iscrpnosti, uspješnosti i kreativnosti, drži se zadane teme i uočava bit sadržaja. |

|  |  |
| --- | --- |
| ZALAGANJE | |
| OCJENA | OPISNO PRAĆENJE/KRITERIJI ELEMENTA |
| nedovoljan | Učenik nije aktivan ni zainteresiran za rad ni uz neprestani poticaj vjeroučitelja. Ne izvršava zadatke, ne piše domaću zadaću ni ne nosi pribor. Neodgovorno se odnosi prema radu. Ne donosi dogovorene materijale potrebne za obradu pojedinih tema. Ne posjeduje volju za pozitivan rezultat. |
| dovoljan | Učenik je aktivan i zainteresiran za rad uz neprestane poticaje vjeroučitelja. Rijetko izvršava zadatke, piše domaću zadaću i nosi pribor. Potreban je neprestani poticaj za intenzivnije uključivanje u nastavni proces. Uglavnom ne donosi dogovorene materijale potrebne za obradu pojedinih tema. |
| dobar | Učenik je aktivan i zainteresiran za rad uz česte poticaje vjeroučitelja. Ponekad izvršava zadatke, piše domaću zadaću i nosi pribor. Povremeno mu je potreban poticaj za intenzivnije uključivanje u nastavni proces. Posjeduje volju za rad, trudi se postići što bolje rezultate. Voli rad, ali je nesiguran u svoje znanje pa nije aktivan u radu. Više pozornosti posvetiti samostalnom učenju. Neredovito donosi dogovorene materijale potrebne za obradu pojedinih tema. |
| vrlo dobar | Učenik je ponekad aktivan i zainteresiran za rad. Uglavnom izvršava zadatke, piše domaću zadaću i nosi pribor. Potrebno je ohrabrenje i poticaj na veću samostalnost. Nesiguran je u svoje znanje pa ga teško iznosi potpunim aktivnim sudjelovanjem. Uglavnom je marljiv i vrijedan. Odlikuje se pozitivnim odnosom prema radu. |
| odličan | Učenik je vrlo aktivan i zainteresiran za rad. Redovito izvršava zadatke, piše domaću zadaću i nosi pribor. Iznimno je marljiv i vrijedan. Sa zadovoljstvom pristupa svakom zadatku. Odgovorno se odnosi prema radu. Voli predmet, aktivan tijekom nastavnoga procesa. Vrijedan i samostalan, redovito prati nastavne sadržaje. Odlikuje se pozitivnim odnosom prema radu. Savjestan i samostalan u radu. Marljivo i aktivno sudjeluje u vjeronaučnoj nastavi i aktivnostima. Samoinicijativno donosi materijale vezane za pojedine nastavne teme. Često postavlja pitanja s ciljem pojašnjenja i produbljenja nastavnih sadržaja. |

|  |  |
| --- | --- |
| KULTURA MEĐUSOBNOG KOMUNICIRANJA | |
| OCJENA | OPISNO PRAĆENJE/KRITERIJI ELEMENTA |
| nedovoljan | Učenik ne želi pomagati drugima. Nemoguća je suradnja s vjeroučenicima i vjeroučiteljem. Nije tolerantan, nije otvoren za suradnju ni za razgovor. Ne poštuje kućni red škole. Prema kršćanskim vrednotama se odnosi s nepoštovanjem. Svoje mišljenje izražava s nepoštovanjem. |
| dovoljan | Učenik rijetko želi pomagati drugima. Potrebno je neprestano usmjeravanje na toleranciju, suradnju i razgovor. Rijetko poštuje kućni red škole. Ponekad se s poštovanjem odnosi prema kršćanskim vrednotama. |
| dobar | Učenik uglavnom pomaže drugima. Ponekad rado surađuje, razgovara i tolerantan je. Povremeno poštuje kućni red škole. Uglavnom se s poštovanjem odnosi prema kršćanskim vrednotama. Svoje mišljenje izražava s nedostatkom poštovanja. |
| vrlo dobar | Učenik rado pomaže drugima i surađuje s vjeroučenicima. Uglavnom je tolerantan i raspoloživ za drugoga. Uglavnom poštuje kućni red škole. S poštovanjem se odnosi prema kršćanskim vrednotama. Uzoran u ponašanju i odnosu prema drugima. Ponekad je potreban poticaj za primjerenije ponašanje. Svoje mišljenje izražava uglavnom korektno i s poštovanjem. |
| odličan | Učenik s ljubavlju pomaže drugima. Vrlo lijepo surađuje s učenicima i vjeroučiteljem. Komunikativan je i tolerantan. Otvoren je za suradnju, razgovor i razumijevanje. Uvažava druge i prihvaća njihove ideje. S poštovanjem se odnosi prema kršćanskim vrednotama. Poštuje kućni red škole. Kod učenika se opaža spremnost življenja po vjeri. Pažljiv i ljubazan prema drugima. Uzornim ponašanjem vrlo pozitivno djeluje na ostale učenike. Uzoran u ponašanju i odnosu prema drugima. Svoje mišljenje izražava korektno i s poštovanjem. |

Vjeroučitelj:

Andrej Roginek